Radoslav Ďuriš

Radoslav Ďuriš (født 10. august 1974) er en slovakisk rullestolcurlingspiller. Han har 4.-plass fra VM i 2012 som fremste internasjonale meritt. Han har vært skip på det slovakiske landslaget siden 2008. 

 Bakgrunn 
Han drev tidligere med svømming og hockey, men skadet ryggmargen i en bilulykke da han gikk high school.IPC - Slovakia’s Wheelchair Curling Team Entering New Territory , besøkt 26. mars 2014. 

 Idrettskarriere 
Ďuriš debuterte internasjonalt ved kvalifiseringskonkurransen for VM i rullestolcurling 2009, men Slovakia kom på 10.-plass i kvalifiseringen, og ble ikke kvalifisert til VM 2009. Han deltok igjen ved kvalifiseringskonkurransen for VM i rullestolcurling 2011, men denne gangen kom Slovakia på 6.-plass, og ble ikke kvalifisert. 

Slovakia vant kvalifiseringen til VM i rullestolcurling 2012, og ble dermed kvalifisert. I VM 2012 spilte de seg fram til bronsefinalen, men tapte denne 4-7 for Kina, og endte på 4.-plass. Ved VM i rullestolcurling 2013 kom de på 7.-plass. 

Han var igjen skip ved Paralympiske vinterleker 2014 i Sotsji i Russland, der det slovakiske laget kom på 6.-plass. 

 Referanser 

 Eksterne lenker 
 Profil hos WCF
 Profil hos Sotsji 2014 Paralympics 

Kategori:Slovakiske rullestolcurlingspillere
Kategori:Deltakere for Slovakia under Paralympiske vinterleker 2014
Kategori:Personer fra Ilava
Kategori:Fødsler i 1974